
ДО
ОБЩИНСКИ СЪВЕТ
ГР. БУРГАС




ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС


Относно: Отдаване под наем на нежилищен имот – частна общинска собственост, находящ се в гр. Бургас, ж.к. „Лазур“, бл. 143, етаж 1, офис 2, на юридическо лице с нестопанска цел, осъществяващо дейност в обществена полза, по реда на чл. 14, ал. 6 от Закона за общинската собственост 
	       
УВАЖАЕМИ ОБЩИНСКИ СЪВЕТНИЦИ,
	
В Община Бургас е постъпило заявление с вх. №29-00-25/21.08.2024 г. от Фондация „Астика“, представлявана от управителя – Л. А. В., с искане за подновяване срока за ползване на общински недвижим имот – частна общинска собственост, находящ се в гр. Бургас, ж.к. „Лазур“, бл. 143, етаж 1, офис №2, с площ 39,96 кв.м, актуван с Акт №5342/17.12.2008 г. за частна общинска собственост. 
Фондацията ползва описания общински имот от 2019 г., съгласно договор с рег. №29-00-43/02.10.2019 г., сключен в изпълнение на решение на Общински съвет – Бургас, прието по т. 14 от проведеното на 30.07.2019 г. за седание (Протокол №60), като в периода 2011 – 2019 г. на фондацията е бил предоставен от Община Бургас за ползване под наем съседният офис №4 на етаж 1 в същата сграда.
Фондация „Астика“ е вписана в регистъра на юридическите лица с нестопанска цел и извършва дейност в обществена полза, като целите на фондацията са: подпомагане на сътрудничеството между териториалните общности и власти в областите, регионално развитие социално и икономическо сближаване, осигуряване на равни възможности за гражданите, опазване на околната среда и развитие на гражданското общество, създаване на условия за социална интеграция, реинтеграция и адаптация на граждани и лица в неравностойно положение, насърчаване на социалното, предприемачеството и гражданската инициатива, промоция и популяризиране на европейските ценности и достижения в социалната, културна и образователна сфера и др. 
Общинският нежилищен имот не е необходим за нуждите на органите на Община Бургас или на юридически лица на издръжка на общинския бюджет и може да бъде отдаден под наем без търг или конкурс на юридически лица с нестопанска цел, осъществяващи дейност в обществена полза, по реда на чл. 14, ал. 6 от Закона за общинската собственост 
Съгласно Приложение №7 за определяне на размера на базисните наемни цени за 2024 г. от Наредбата за определянето и администрирането на местните такси и цени на услугите на територията на Община Бургас, приета от Общински съвет – Бургас, е определена месечната наемна цена за отдаване под наем на общинския имот, както следва: 39,96 кв.м (площ) х 2,00 лева/кв.м (наемна цена за помещения, предоставени за осъществяване дейността на юридически лица с нестопанска цел в обществена полза) х 1,2 (коефициент за зона) х 1,0 (коефициент за състояние и предназначение на обекта) = 95,90 (деветдесет и пет лева и деветдесет стотинки) лева, без ДДС.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и неговите комисии и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 6 от Закона за общинската собственост, чл. 21, ал. 1, т. 2 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р  Е  Ш  Е  Н  И  Е:

[bookmark: _GoBack]Да се отдаде под наем на Фондация „Астика“, ЕИК 102852921, със седалище и адрес на управление: гр. Бургас, ж.к. „Лазур“, бл. 143, представлявано от управителя – Л. А. В., вписана в регистъра на юридическите лица с нестопанска цел, извършваща дейност в обществена полза, недвижим нежилищен имот – частна общинска собственост, актуван с Акт №5342/17.12.2008 г. за частна общинска собственост, находящ се в гр. Бургас, ж.к. „Лазур“, бл. 143, етаж 1, офис 2, целият с площ 39,96 кв.м, при граници: североизток – офис №1, югоизток – външен зид, югозапад – външен зид, северозапад – офис №3, над обекта – апартамент №1, за срок от 5 (пет) години, при заплащане на месечен наем в размер на 95,90 (деветдесет и пет лева и деветдесет стотинки) лева, без ДДС.
Приложение: Заявление с вх. №29-00-25/21.08.2024 г. В Община Бургас; Акт №5342/17.12.2008 г. за частна общинска собственост; Договор с рег. №29-00-43/02.10.2019 г.; Схема – разпределение. 


ДИМИТЪР НИКОЛОВ
Кмет на Община Бургас

